CELEX: E2007J0006
Language: el
Date: 2008-09-18
Title: Απόφαση του Δικαστηρίου, της 5ης Μαρτίου 2008 , στην υπόθεση Ε-6/07 — HOB vín ehf. και Faxaflóahafnir sf. (Λιμενικά τέλη — Επιβαρύνσεις με ισοδύναμο προς τους δασμούς αποτέλεσμα — Εσωτερική φορολογία — Ελεύθερη κυκλοφορία των εμπορευμάτων)

18.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/20
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 5ης Μαρτίου 2008
   στην υπόθεση Ε-6/07
   HOB vín ehf. και Faxaflóahafnir sf.
   
      (Λιμενικά τέλη — Επιβαρύνσεις με ισοδύναμο προς τους δασμούς αποτέλεσμα — Εσωτερική φορολογία — Ελεύθερη κυκλοφορία των εμπορευμάτων)
   
   (2008/C 239/09)
   Στην υπόθεση E-6/07 μεταξύ της HOB vín ehf. και της Faxaflóahafnir sf. — Παραπομπή στο Δικαστήριο από το Hæstiréttur Íslands (το Ανώτατο Δικαστήριο της Ισλανδίας), όσον αφορά τους κανόνες για την ελεύθερη κυκλοφορία των εμπορευμάτων στον Ευρωπαϊκό Οικονομικό Χώρο, το Δικαστήριο, αποτελούμενο από τους Henrik Bull, εισηγητή δικαστή, Carl Baudenbacher, πρόεδρο και Thorgeir Örlygsson, δικαστή, εξέδωσε απόφαση στις 5 Μαρτίου 2008, το διατακτικό της οποίας έχει ως εξής:
   
               1.
            
            
               το γεγονός ότι μια κοινοπραξία που ανήκει σε πολλούς δήμους χρεώνει τέλη για την παροχή λιμενικών υπηρεσιών πρέπει να εκτιμηθεί βάσει του άρθρου 14 της συμφωνίας ΕΟΧ, εφόσον δεν υπάρχει κανένας άλλος λιμένας πέραν εκείνων που κατέχει η κοινοπραξία εντός της ζώνης που συνήθως εξυπηρετούν οι εν λόγω λιμένες·
            
         
               2.
            
            
               ένα λιμενικό τέλος όπως το εξεταζόμενο δεν συνιστά διάκριση που να αντίκειται στο άρθρο 14 της συμφωνίας ΕΟΧ σχετικά με τα εισαγόμενα οινοπνευματώδη ποτά σε σχέση με τα εγχώρια οινοπνευματώδη ποτά στο μέτρο που μόνο τα εισαγόμενα οινοπνευματώδη ποτά υπόκεινται στο τέλος αυτό διότι τα εγχώρια οινοπνευματώδη ποτά δεν μεταφέρονται δια θαλάσσης και συνεπώς δεν προσφεύγουν σε λιμενικές υπηρεσίες, ενώ ο οργανισμός ο οποίος καθορίζει τα τέλη των λιμενικών υπηρεσιών δεν καταρτίζει τιμοκατάλογο για ανάλογες αναγκαίες υπηρεσίες για τα εγχώρια οινοπνευματώδη ποτά.
               Τα τέλη αυτά θα συνιστούσαν παραβίαση του άρθρου 14 της συμφωνίας ΕΟΧ προβαίνοντας σε διάκριση εις βάρος των εισαγόμενων οινοπνευματωδών ποτών έναντι των εγχώριων μη οινοπνευματωδών ποτών, εάν είχαν ως συνέπεια τη μείωση, στην εξεταζόμενη αγορά, της δυνητικής κατανάλωσης των εισαγόμενων προϊόντων προς όφελος των ανταγωνιστικών τους εγχώριων προϊόντων.